Yvonne Stoffel-Wagener
D'Yvonne Stoffel-Wagener, gebuer de 16. Mee 1931 zu Esch-Uelzecht an do gestuerwen de 5. Abrëll 2014, war eng lëtzebuergesch Turnerin an Olympionikin.

Si war mam laangjärege Landesmeeschter am Turnen, dem Josy Stoffel bestuet.

D'Yvonne Stoffel-Wagener gouf 1945 Member vum Dammenturnveräin Avenir vun Déifferdeng. 1956 gouf si Landes- a Wantermeeschterin. Tëscht 1949 a 1968 war se Monitrice beim Avenir Déifferdeng. Vun 1950 bis 1965 war se Member vun der Nationalmannschaft, a vun 1966 bis 1973 Trainerin vun der Nationalmannschaft.

Si war 1954 op de Weltmeeschterschaften zu Roum an 1958 zu Moskau derbäi an 1960 bei den Olympesche Spiller zu Roum.

Kuckt och 
 Lëscht vu lëtzebuergeschen Olympioniken

Um Spaweck 
 D'Gemeng Déifferdeng éiert de Josy Stoffel a seng Fra, d'Yvonne Stoffel-Wagner (Archivéiert Versioun)

Lëtzebuergesch Turner
Lëtzebuergesch Olympioniken
Gebuer 1931
Gestuerwen 2014